作者:無名氏
標題:六州
內容:承聖緒，垂意在昇平。驅貔虎，策豪英。號令肅天兵。四方無復羽書徵。德澤浸群生。睿謀雄俊，絀漢高狹陋，慕三皇二帝，登閎緝樂綴文明。將升岱獄告功成。玉牒金繩。騰寶飛聲。事難評。軒鼎就、清都一夢俄頃。飛霞佩，乘龍馭，羽衛入高畫質。祥光浮動五色，迎鸞鳳，雜簫笙。因山功就，同軌人至，銘旌畫翣，行背重城。楚笳凝咽，漢儀雄盛，攀慕傷情。惟餘內傳，知向蓬瀛。